**პროექტი**

**აჭარის ავტონომიური რესპუბლიკის უმაღლესი საბჭოს**

**რეგლამენტი**

**აჭარის ავტონომიური რესპუბლიკის უმაღლესი საბჭოს**

**რეგლამენტში ცვლილების შეტანის შესახებ**

**მუხლი 1.** აჭარის ავტონომიური რესპუბლიკის უმაღლესი საბჭოს რეგლამენტში (საქართველოს საკანონმდებლო მაცნე (www.matsne.gov.ge), 10.04.2019, სარეგისტრაციო კოდი: 010240080.51.056.016040) შეტანილ იქნეს შემდეგი ცვლილება:

**1. მე-9 მუხლის მე-3 პუნქტის „დ1“ ქვეპუნქტი ამოღებულ იქნეს;**

**2. მე-14 მუხლის პირველი პუნქტი ჩამოყალიბდეს შემდეგი რედაქციით:**

„1. უმაღლესი საბჭოს წევრის თანამდებობრივი სარგო დგინდება „საჯარო დაწესებულებაში შრომის ანაზღაურების შესახებ“ საქართველოს კანონის №3 დანართის №3 ცხრილით გათვალისწინებული თანამდებობრივი სარგოს კოეფიციენტის საქართველოს შესაბამისი წლის სახელმწიფო ბიუჯეტის კანონით დადგენილ საბაზო თანამდებობრივ სარგოზე ნამრავლით და აისახება უმაღლესი საბჭოს საშტატო ნუსხაში.“.

**3. მე-16 მუხლი ჩამოყალიბდეს შემდეგი რედაქციით:**

**„მუხლი 16. ოლქის დელეგატის წარმომადგენელი**

მოქალაქეებთან მუშაობის ორგანიზების, შესაბამის საჯარო დაწესებულებებთან კომუნიკაციისა და უფლებამოსილების ფარგლებში ადგილობრივი საკითხების გადაწყვეტაში მონაწილეობის მიზნით „აჭარის ავტონომიური რესპუბლიკის უმაღლესი საბჭოს არჩევნების შესახებ“ აჭარის ავტონომიური რესპუბლიკის კანონის 39-ე მუხლის 61 პუნქტით განსაზღვრულ უმაღლესი საბჭოს წევრს უფლება აქვს ჰყავდეს საკუთარი წარმომადგენელი იმავე კანონის №1 დანართით გათვალისწინებულ მუნიციპალიტეტში, რომლის დელეგატად მიიჩნევა იგი.“.

**4. მე-19 მუხლის მე-2 პუნქტის:**

**ა) „ტ“ ქვეპუნქტის შემდეგ დაემატოს შემდეგი შინაარსის „ტ1“ ქვეპუნქტი:**

„ტ1) უმაღლესი საბჭოს ხაზინადართა საბჭოს წარდგინებით ამტკიცებს უმაღლესი საბჭოს ბიუჯეტის დეტალურ განწერას და ცვლილებები შეაქვს მასში;“;

**ბ) „ც“ ქვეპუნქტი ჩამოყალიბდეს შემდეგი რედაქციით:**

„ც) იღებს გადაწყვეტილებას, ამ რეგლამენტის მე-4 მუხლით გათვალისწინებული ჯილდოების მინიჭების, ასევე უმაღლესი საბჭოს მადლობის სიგელით პირის დაჯილდოების შესახებ. მადლობის სიგელის ფორმას ამტკიცებს უმაღლესი საბჭოს თავმჯდომარე ინდივიდუალური ადმინისტრაციულ-სამართლებრივი აქტით;“.

**5. 25-ე მუხლის მე-2 პუნქტის:**

**ა) „კ“ ქვეპუნქტი ამოღებულ იქნეს;**

**ბ) „ო“ ქვეპუნქტი ამოღებულ იქნეს.**

**6. 29-ე მუხლის მე-2 პუნქტი ჩამოყალიბდეს შემდეგი რედაქციით:**

„2. კომიტეტის სრული შემადგენლობა განისაზღვრება უმაღლესი საბჭოს არანაკლებ 5 წევრით. კომიტეტი მუშაობას შეუდგება, თუ დანიშნულია კომიტეტის არანაკლებ 3 წევრი და მათ შორის არჩეულია კომიტეტის თავმჯდომარე.“.

**7. 49-ე მუხლის მე-7 პუნქტი ჩამოყალიბდეს შემდეგი რედაქციით:**

„7. ფრაქციის ხელმძღვანელია ფრაქციის თავმჯდომარე. ფრაქციის თავმჯდომარეს შეიძლება ჰყავდეს ფრაქციის ყოველ 3 წევრზე არაუმეტეს ერთი მოადგილისა. თუ ფრაქციის თავმჯდომარეს ერთზე მეტი მოადგილე ჰყავს, ერთ-ერთ მათგანს შეიძლება მიენიჭოს ფრაქციის თავმჯდომარის პირველი მოადგილის სტატუსი. ფრაქციის თავმჯდომარის, ფრაქციის თავმჯდომარის პირველი მოადგილისა და ფრაქციის თავმჯდომარის მოადგილის უფლებამოსილებანი და არჩევის, გადაყენებისა და გადადგომის წესები განისაზღვრება ფრაქციის წესდებით.“.

**8. 54-ე მუხლის მე-2 პუნქტი ჩამოყალიბდეს შემდეგი რედაქციით:**

„2. ფრაქციის აპარატის თანამშრომელთა სახელფასო ფონდი  განისაზღვრება ფრაქციის წარმომადგენლობის პროპორციულად. ფრაქციის აპარატის თანამშრომელთა სახელფასო ფონდის განსაზღვრის თაობაზე  უმაღლესი საბჭოს ხაზინადართა საბჭოს გადაწყვეტილებას უმაღლესი საბჭოს თავმჯდომარის წარდგინებით ამტკიცებს უმაღლესი საბჭოს ბიურო.“.

**9. 71-ე მუხლის მე-3 პუნქტი ჩამოყალიბდეს შემდეგი რედაქციით:**

„3. ახალარჩეული უმაღლესი საბჭოს პირველ სხდომას ხსნის უსკოს თავმჯდომარე, რომელიც სიტყვას აძლევს სხდომაზე დამსწრე უხეცეს არჩეულ უმაღლესი საბჭოს წევრს. ახალარჩეული უმაღლესი საბჭოს პირველ სხდომას უმაღლესი საბჭოს თავმჯდომარის არჩევამდე უძღვება სხდომაზე დამსწრე უხუცესი არჩეული უმაღლესი საბჭოს წევრი.“.

**10. მე-80 მუხლის პირველი პუნქტი ჩამოყალიბდეს შემდეგი რედაქციით:**

„1. უმაღლესი საბჭოს მორიგი პლენარული სხდომის დღის წესრიგის დამტკიცების შემდეგ, უმაღლესი საბჭოს წევრებს, ამ თავით დადგენილი წესით, ეთმობათ არაუმეტეს 60 წუთი განცხადებებისათვის. აღნიშნული დრო სხდომის თავმჯდომარის გადაწყვეტილებით, გამომსვლელების რაოდენობის შესაბამისად, შეიძლება გაგრძელდეს არაუმეტეს 30 წუთისა. უმაღლესი საბჭოს ცალკეული წევრის განცხადების ხანგრძლივობა არ უნდა აღემატებოდეს 3 წუთს. გამოყოფილი დროის გაზრდა დასაშვებია სხდომის თავმჯდომარის გადაწყვეტილებით, არაუმეტეს 2 წუთისა.“.

**11. 88-ე მუხლი ჩამოყალიბდეს შემდეგი რედაქციით:**

**მუხლი 88. წინა მოწვევის უმაღლეს საბჭოში განსახილველად წარდგენილი კანონპროექტების განხილვის პროცედურის გაგრძელების მიზანშეწონილობის შესახებ გადაწყვეტილების მიღების წესი**

1. წამყვანი კომიტეტი ახალარჩეული უმაღლესი საბჭოს პირველი სხდომის გამართვიდან არაუგვიანეს 4 თვისა ადგენს წინა მოწვევის უმაღლეს საბჭოში განსახილველად წარდგენილ იმ კანონპროექტთა ნუსხას, რომელთა განხილვის პროცედურის გაგრძელებაც მიზანშეწონილად მიაჩნია, და მას წარუდგენს უმაღლესი საბჭოს ბიუროს.

2. წამყვანი კომიტეტი ამ მუხლის პირველ პუნქტში აღნიშნულ კანონპროექტთა ნუსხაში კანონპროექტს, რომლის განხილვის პროცედურის გაგრძელებაც მიზანშეწონილად მიაჩნია, შეიტანს იმ შემთხვევაში, თუ კანონპროექტის ინიციატორი გამოთქვამს თანხმობას კანონპროექტის განხილვის პროცედურაში მის ინიციატორად მონაწილეობის გაგრძელებაზე და მას აჭარის ავტონომიური რესპუბლიკის კონსტიტუციის შესაბამისად აქვს საკანონმდებლო ინიციატივის უფლება. იმ კანონპროექტზე, რომლის ინიციატორს საკანონმდებლო ინიციატივის უფლება აღარ აქვს და რომლის განხილვის პროცედურის გაგრძელებას მიზანშეწონილად მიიჩნევს წამყვანი კომიტეტი, კანონპროექტის ინიციატორად ჩაითვლება კანონპროექტის განმხილველი წამყვანი კომიტეტი. თუ კომიტეტს არ აქვს ასეთი კანონპროექტის საკანონმდებლო ინიციატივის წესით წარდგენის უფლება, კანონპროექტი უმაღლესი საბჭოდან გათხოვილად ჩაითვლება.

3. უმაღლესი საბჭოს ბიურო წამყვანი კომიტეტის მიერ შედგენილ კანონპროექტთა ნუსხას გადასცემს უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტს. უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტი ამ მუხლის პირველი პუნქტის შესაბამისად შედგენილი კანონპროექტთა ნუსხების მიხედვით შეიმუშავებს და უმაღლეს საბჭოს წარუდგენს წინა მოწვევის უმაღლეს საბჭოში განსახილველად წარდგენილი კანონპროექტების განხილვის პროცედურის გაგრძელების მიზანშეწონილობის შესახებ უმაღლესი საბჭოს დადგენილების პროექტს.

4. უმაღლესი საბჭო დადგენილებით იღებს გადაწყვეტილებას წინა მოწვევის უმაღლეს საბჭოში განსახილველად წარდგენილი კანონპროექტების განხილვის პროცედურის გაგრძელების მიზანშეწონილობის შესახებ. ის კანონპროექტები, რომლებიც აღნიშნული დადგენილებით გათვალისწინებული არ იქნება, უმაღლესი საბჭოდან გათხოვილად ჩაითვლება.

5. ამ მუხლით განსაზღვრული წესები ვრცელდება აგრეთვე უმაღლესი საბჭოს იმ დადგენილებების პროექტებზე, რომლებიც უმაღლეს საბჭოს წარედგინება კანონპროექტის უმაღლესი საბჭოს წარდგენისთვის ამ რეგლამენტით დადგენილი წესით.“.

**12. 148-ე მუხლის მე-2 პუნქტი ჩამოყალიბდეს შემდეგი რედაქციით:**

„2. უმაღლესი საბჭოს სუბიექტებისა და თანამდებობის პირების საქმიანობის ხელშეწყობის მიზნით უმაღლეს საბჭოში საქმიანობას ახორციელებს უმაღლესი საბჭოს თავმჯდომარის კაბინეტი, უმაღლესი საბჭოს თავმჯდომარის მოადგილის სამდივნო, ფრაქციების აპარატები.“.

**მუხლი 2**

ძალადაკარგულად გამოცხადდეს 2021 წლის 2 მარტის აჭარის ავტონომიური რესპუბლიკის უმაღლესი საბჭოს №87-IIს დადგენილება „აჭარის ავტონომიური რესპუბლიკის უმაღლესი საბჭოს მაჟორიტარი წევრის ამომრჩევლებთან ურთიერთობის გაუმჯობესების ღონისძიებათა შესახებ“ (საქართველოს საკანონმდებლო მაცნეს ვებგვერდი (www. matsne.gov.ge), 04.03.2021), სახელმწიფო სარეგისტრაციო კოდი: 010190020.31.056.016065).

**მუხლი 3**

ეს რეგლამენტი ამოქმედდეს გამოქვეყნებისთანავე.

აჭარის ავტონომიური რესპუბლიკის

უმაღლესი საბჭოს თავმჯდომარე დავით გაბაიძე

ბათუმი,

2024 წლის

№

**განმარტებითი ბარათი**

**აჭარის ავტონომიური რესპუბლიკის უმაღლესი საბჭოს რეგლამენტის პროექტზე – „აჭარის ავტონომიური რესპუბლიკის უმაღლესი საბჭოს რეგლამენტში**

**ცვლილების შეტანის შესახებ“**

**ა) ზოგადი ინფორმაცია რეგლამენტის პროექტის შესახებ:**

**ა.ა) რეგლამენტის პროექტის მიღების მიზეზი;**

2020 წელს აჭარის ავტონომიური რესპუბლიკის კონსტიტუციაში განხორციელებული ცვლილებების საფუძველზე, აჭარის ავტონომიური რესპუბლიკის უმაღლესი საბჭოს 2024 წლის 26 ოქტომბრის მორიგი არჩევნების შედეგად, უმაღლესი საბჭოს არჩევა მოხდა სრულად პროპორციული საარჩევნო სისტემით პარტიული სიების საფუძველზე. აღნიშნულის გათვალისწინებით აღარ არსებობს მაჟორიტარების ინსტიტუტი. თუმცა, მოსახლეობისთვის შექმნილ საჭიროებებზე მყისიერი და კომპეტენტური რეაგირების მოხდენის მიზნით, უმაღლესი საბჭოს არჩევნებში მონაწილე პარტიები უფლებამოსილნი იყვნენ „აჭარის ავტონომიური რესპუბლიკის უმაღლესი საბჭოს არჩევნების შესახებ“ აჭარის ავტონომიური რესპუბლიკის კანონის 39-ე მუხლის 61 პუნქტით განსაზღვრული წესით ჰყოლოდათ თავიანთი ოლქის დელეგატობის კანდიდატი და შემდგომ დელეგატი. აღსანიშნავია, რომ მოქალაქეებთან მუშაობის ორგანიზების, შესაბამის საჯარო დაწესებულებებთან კომუნიკაციისა და უფლებამოსილების ფარგლებში ადგილობრივი საკითხების გადაწყვეტაში მონაწილეობის მიზნით საჭიროა ადგილზე უმაღლესი საბჭოს წევრს, რომელიც არჩევნების შედეგების გათვალისწინებით მიიჩნევა ოლქის დელეგატად, შესაბამის ოლქში ჰყავდეს საკუთარი წარმომადგენელი, ისევე როგორც ეს ჰყავდათ ადრე არსებულ მაჟორიტარ დეპუტატებს. ოლქის დელეგატის წარმომადგენლის მეშვეობით, შესაბამისი მუნიციპალიტეტის მოსახლეობა შეძლებს ეფექტურ და მჭიდრო კომუნიკაციას უმაღლესი საბჭოს წევრთან, რომელიც არის შესაბამისი მუნიციპალიტეტის დელეგატი, რაც მოსახლეობას გაუადვილებს საკითხების მოგვარებას.

უმაღლესი საბჭოს საქმიანობის პრაქტიკაში პერიოდულად იკვეთება საკითხები, რომლებიც საკანონმდებლო დონეზე საჭიროებენ დაზუსტებას ან ახლებურ რეგულირებას. ამ მიზნით, რეგლამენტში პერიოდულად ხორციელდება ცვლილებები საკანონმდებლო პროცესის უფრო ეფექტიანად განხორციელების, ასევე უმაღლესი საბჭოს საქმიანობასთან დაკავშირებული ნორმებისა და რეგულაციების დახვეწის თვალსაზრისით. აღნიშნულიდან გამომდინარე ცვლილებების მეორე ნაწილი ერთი მხრივ ეთმობა უმაღლესი საბჭოს რეგლამენტის ცალკეული ნორმების დახვეწას, ხოლო მეორე მხრივ - გამომდინარეობს საქართველოს კანონმდებლობაში განხორციელებული ცვლილებებიდან.

**ა.ბ) რეგლამენტის პროექტის მიზანი;**

პროექტის მიზანია, უმაღლესი საბჭოს რეგლამენტით გათვალისწინებული ცალკეული ნორმების დახვეწა, ასევე საქართველოს კანონმდებლობაში განხორციელებული ცვლილებებიდან გამომდინარე შესაბამისი ნორმების უმაღლესი საბჭოს რეგლამენტში ასახვა.

**ა.გ) რეგლამენტის პროექტის არსი;**

რეგლამეტის პროექტის პირველი მუხლის თანახმად, უმაღლესი საბჭოს რეგლამენტის:

**1. მე-9 მუხლის მე-3 პუნქტის „დ1“ ქვეპუნქტი იქნება ამოღებული;**

**2. მე-14 მუხლის პირველი პუნქტი „საჯარო დაწესებულებაში შრომის ანაზღაურების შესახებ“ საქართველოს კანონის მე-18 მუხლის პირველი პუნქტისა და ამავე კანონის №3 დანართის №3 ცხრილის გათვალისწინებით ყალიბდება შემდეგი რედაქციით:**

უმაღლესი საბჭოს წევრის თანამდებობრივი სარგო დგინდება „საჯარო დაწესებულებაში შრომის ანაზღაურების შესახებ“ საქართველოს კანონის №3 დანართის №3 ცხრილით გათვალისწინებული თანამდებობრივი სარგოს კოეფიციენტის საქართველოს შესაბამისი წლის სახელმწიფო ბიუჯეტის კანონით დადგენილ საბაზო თანამდებობრივ სარგოზე ნამრავლით და აისახება უმაღლესი საბჭოს საშტატო ნუსხაში.

**3. მე-16 მუხლი ყალიბდება ახალი რედაქციით, რომლის თანახმად:**

მოქალაქეებთან მუშაობის ორგანიზების, შესაბამის საჯარო დაწესებულებებთან კომუნიკაციისა და უფლებამოსილების ფარგლებში ადგილობრივი საკითხების გადაწყვეტაში მონაწილეობის მიზნით „აჭარის ავტონომიური რესპუბლიკის უმაღლესი საბჭოს არჩევნების შესახებ“ აჭარის ავტონომიური რესპუბლიკის კანონის 39-ე მუხლის 61 პუნქტით განსაზღვრულ უმაღლესი საბჭოს წევრს უფლება აქვს ჰყავდეს საკუთარი წარმომადგენელი იმავე კანონის №1 დანართით გათვალისწინებულ მუნიციპალიტეტში, რომლის დელეგატად მიიჩნევა იგი.

**4. მე-19 მუხლის მე-2 პუნქტში (უმაღლესი საბჭოს თავმჯდომარის უფლებამოსილებები) შედის შემდეგი ცვლილებები:**

**ა) „ტ“ ქვეპუნქტის შემდეგ ემატება შემდეგი შინაარსის „ტ1“ ქვეპუნქტი:**

უმაღლესი საბჭოს ხაზინადართა საბჭოს წარდგინებით ამტკიცებს უმაღლესი საბჭოს ბიუჯეტის დეტალურ განწერას და ცვლილებები შეაქვს მასში;

**ბ) „ც“ ქვეპუნქტი ყალიბდება შემდეგი რედაქციით:**

იღებს გადაწყვეტილებას, რეგლამენტის მე-4 მუხლით გათვალისწინებული ჯილდოების მინიჭების, ასევე უმაღლესი საბჭოს მადლობის სიგელით პირის დაჯილდოების შესახებ. მადლობის სიგელის ფორმას ამტკიცებს უმაღლესი საბჭოს თავმჯდომარე ინდივიდუალური ადმინისტრაციულ-სამართლებრივი აქტით;

**5. 25-ე მუხლის მე-2 პუნქტიდან (უმაღლესი საბჭოს ბიუროს უფლებამოსილებები) ამოღებულ იქნება „კ“ და „ო“ ქვეპუნქტები.**

**6. 29-ე მუხლის მე-2 პუნქტში შესატანი ცვლილებით:**

კომიტეტის სრული შემადგენლობა განისაზღვრება უმაღლესი საბჭოს არანაკლებ 5 წევრით. კომიტეტი მუშაობას შეუდგება, თუ დანიშნულია კომიტეტის არანაკლებ 3 წევრი და მათ შორის არჩეულია კომიტეტის თავმჯდომარე.

**7. 49-ე მუხლის მე-7 პუნქტში შესატანი ცვლილებით დაზუსტდება, რომ ფრაქციის თავმჯდომარეს შეიძლება ჰყავდეს ფრაქციის ყოველ 3 წევრზე არაუმეტეს ერთი მოადგილისა.**

**8. 54-ე მუხლის მე-2 პუნქტში შედის ცვლილება, რომლის თანახმად:**

ფრაქციის აპარატის თანამშრომელთა სახელფასო ფონდის განსაზღვრის თაობაზე  გადაწყვეტილებას შეიმუშავებს უმაღლესი საბჭოს ხაზინადართა საბჭო, ხოლო აღნიშნულს უმაღლესი საბჭოს თავმჯდომარის წარდგინებით დაამტკიცებს უმაღლესი საბჭოს ბიურო.

**9. 71-ე მუხლის მე-3 პუნქტში შესატანი ცვლილებით დაზუსტდება, რომ** ახალარჩეული უმაღლესი საბჭოს პირველ სხდომას თავმჯდომარის არჩევამდე უძღვება სხდომაზე დამსწრე უხუცესი არჩეული უმაღლესი საბჭოს წევრი.

**10. მე-80 მუხლის პირველი პუნქტი ყალიბდება შემდეგი რედაქციით:**

უმაღლესი საბჭოს მორიგი პლენარული სხდომის დღის წესრიგის დამტკიცების შემდეგ, უმაღლესი საბჭოს წევრებს, ამ თავით დადგენილი წესით, ეთმობათ არაუმეტეს 60 წუთი განცხადებებისათვის. აღნიშნული დრო სხდომის თავმჯდომარის გადაწყვეტილებით, გამომსვლელების რაოდენობის შესაბამისად, შეიძლება გაგრძელდეს არაუმეტეს 30 წუთისა. უმაღლესი საბჭოს ცალკეული წევრის განცხადების ხანგრძლივობა არ უნდა აღემატებოდეს 3 წუთს. გამოყოფილი დროის გაზრდა დასაშვებია სხდომის თავმჯდომარის გადაწყვეტილებით, არაუმეტეს 2 წუთისა.

**11. ახალი რედაქციით ყალიბდება რეგლამენტის 88-ე მუხლი:**

**წინა მოწვევის უმაღლეს საბჭოში განსახილველად წარდგენილი კანონპროექტების განხილვის პროცედურის გაგრძელების მიზანშეწონილობის შესახებ გადაწყვეტილების მიღების წესი**

წამყვანი კომიტეტი ახალარჩეული უმაღლესი საბჭოს პირველი სხდომის გამართვიდან არაუგვიანეს 4 თვისა ადგენს წინა მოწვევის უმაღლეს საბჭოში განსახილველად წარდგენილ იმ კანონპროექტთა ნუსხას, რომელთა განხილვის პროცედურის გაგრძელებაც მიზანშეწონილად მიაჩნია, და მას წარუდგენს უმაღლესი საბჭოს ბიუროს.

წამყვანი კომიტეტი ამ მუხლის პირველ პუნქტში აღნიშნულ კანონპროექტთა ნუსხაში კანონპროექტს, რომლის განხილვის პროცედურის გაგრძელებაც მიზანშეწონილად მიაჩნია, შეიტანს იმ შემთხვევაში, თუ კანონპროექტის ინიციატორი გამოთქვამს თანხმობას კანონპროექტის განხილვის პროცედურაში მის ინიციატორად მონაწილეობის გაგრძელებაზე და მას აჭარის ავტონომიური რესპუბლიკის კონსტიტუციის შესაბამისად აქვს საკანონმდებლო ინიციატივის უფლება. იმ კანონპროექტზე, რომლის ინიციატორს საკანონმდებლო ინიციატივის უფლება აღარ აქვს და რომლის განხილვის პროცედურის გაგრძელებას მიზანშეწონილად მიიჩნევს წამყვანი კომიტეტი, კანონპროექტის ინიციატორად ჩაითვლება კანონპროექტის განმხილველი წამყვანი კომიტეტი. თუ კომიტეტს არ აქვს ასეთი კანონპროექტის საკანონმდებლო ინიციატივის წესით წარდგენის უფლება, კანონპროექტი უმაღლესი საბჭოდან გათხოვილად ჩაითვლება.

უმაღლესი საბჭოს ბიურო წამყვანი კომიტეტის მიერ შედგენილ კანონპროექტთა ნუსხას გადასცემს უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტს. უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტი ამ მუხლის პირველი პუნქტის შესაბამისად შედგენილი კანონპროექტთა ნუსხების მიხედვით შეიმუშავებს და უმაღლეს საბჭოს წარუდგენს წინა მოწვევის უმაღლეს საბჭოში განსახილველად წარდგენილი კანონპროექტების განხილვის პროცედურის გაგრძელების მიზანშეწონილობის შესახებ უმაღლესი საბჭოს დადგენილების პროექტს.

უმაღლესი საბჭო დადგენილებით იღებს გადაწყვეტილებას წინა მოწვევის უმაღლეს საბჭოში განსახილველად წარდგენილი კანონპროექტების განხილვის პროცედურის გაგრძელების მიზანშეწონილობის შესახებ. ის კანონპროექტები, რომლებიც აღნიშნული დადგენილებით გათვალისწინებული არ იქნება, უმაღლესი საბჭოდან გათხოვილად ჩაითვლება.

ამ მუხლით განსაზღვრული წესები ვრცელდება აგრეთვე უმაღლესი საბჭოს იმ დადგენილებების პროექტებზე, რომლებიც უმაღლეს საბჭოს წარედგინება კანონპროექტის უმაღლესი საბჭოს წარდგენისთვის ამ რეგლამენტით დადგენილი წესით.

**12. 148-ე მუხლში შესატანი ცვლილებით, მე-2 პუნქტიდან ამოღებული იქნება უმაღლესი საბჭოს აპარატის უფროსის სამდივნო, ვინაიდან ასეთი სტრუქტურა აღარ არსებობს.**

**13. რეგლამენტის პროექტის მე-2 მუხლის თანახმად, ძალადაკარგულად ცხადდება 2021 წლის 2 მარტის აჭარის ავტონომიური რესპუბლიკის უმაღლესი საბჭოს №87-IIს დადგენილება „აჭარის ავტონომიური რესპუბლიკის უმაღლესი საბჭოს მაჟორიტარი წევრის ამომრჩევლებთან ურთიერთობის გაუმჯობესების ღონისძიებათა შესახებ“.**

**ბ) რეგლამენტის პროექტის ფინანსური დასაბუთება:**

**ბ.ა) რეგლამენტის პროექტის მიღებასთან დაკავშირებით აუცილებელი ხარჯების დაფინანსების წყარო;**

რეგლამენტისპროექტი არ საჭიროებს დამატებით ხარჯებს.

**ბ.ბ) რეგლამენტის პროექტის გავლენა აჭარის ავტონომიური რესპუბლიკის რესპუბლიკური ბიუჯეტის საშემოსავლო ნაწილზე;**

რეგლამენტის პროექტი არ მოახდენს გავლენას ბიუჯეტის საშემოსავლო ნაწილზე.

**ბ.გ) რეგლამენტის პროექტის გავლენა აჭარის ავტონომიური რესპუბლიკის რესპუბლიკური ბიუჯეტის ხარჯვით ნაწილზე;**

რეგლამენტის პროექტი არ იქონიებს გავლენას ბიუჯეტის ხარჯვით ნაწილზე.

**ბ.დ) აჭარის ავტონომიური რესპუბლიკის ახალი ფინანსური ვალდებულებები;**

რეგლამენტის პროექტის მიღება არ წარმოქმნის ახალ ფინანსურ ვალდებულებებს.

**ბ.ე) რეგლამენტის პროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება რეგლამენტის პროექტის მოქმედება;**

რეგლამენტის პროექტის მიღება არ იქონიებს ფინანსურ შედეგს იმ პირებზე, რომლებზეც ვრცელდება მისი მოქმედება.

**ბ1) ბავშვის უფლებრივ მდგომარეობაზე რეგლამენტის პროექტის ზეგავლენის შეფასება:**

რეგლამენტის პროექტი გავლენას არ ახდენს ბავშვის უფლებრივ მდგომარეობაზე.

**ბ​2) გენდერული თანასწორობის მდგომარეობაზე რეგლამენტის პროექტის მოსალოდნელი ზეგავლენის შეფასება:**

რეგლამენტის პროექტს არ აქვს მოსალოდნელი ზეგავლენა გენდერული თანასწორობის მდგომარეობაზე.

**გ) რეგლამენტის პროექტის მომზადების პროცესში მიღებული კონსულტაციები:**

**გ.ა) სახელმწიფო, არასახელმწიფო ან/და საერთაშორისო ორგანიზაცია/დაწესებულება, ექსპერტები, რომლებმაც მონაწილეობა მიიღეს რეგლამენტის პროექტის შემუშავებაში;**

ასეთი არ არსებობს

**გ.ბ) რეგლამენტის პროექტის შემუშავებაში მონაწილე ორგანიზაციის (დაწესებულების) ან/და ექსპერტის შეფასება რეგლამენტის პროექტის მიმართ;**

რეგლამენტის პროექტის შემუშავებაში მონაწილეობა არ მიუღიათ.

**დ) რეგლამენტის პროექტის ავტორი.**

აჭარის ავტონომიური რესპუბლიკის უმაღლესი საბჭოს წევრები - დავით გაბაიძე, ტიტე აროშიძე, ფრიდონ ფუტკარაძე, დავით ბაციკაძე.

**ე) რეგლამენტის პროექტის ინიციატორი.**

აჭარის ავტონომიური რესპუბლიკის უმაღლესი საბჭოს წევრები - დავით გაბაიძე, ტიტე აროშიძე, ფრიდონ ფუტკარაძე, დავით ბაციკაძე.

**პროექტი**

**აჭარის ავტონომიური რესპუბლიკის უმაღლესი საბჭოს**

**დადგენილება**

**,,საჯარო ინფორმაციის პროაქტიულად გამოქვეყნების წესის, პირობებისა და საჯარო ინფორმაციის ელექტრონული ფორმით მოთხოვნის სტანდარტის დამტკიცების შესახებ“ აჭარის ავტონომიური რესპუბლიკის უმაღლესი საბჭოს 2022 წლის 16 ივნისის №54-IIს დადგენილებაში ცვლილების შეტანის თაობაზე**

აჭარის ავტონომიური რესპუბლიკის უმაღლესი საბჭო **ადგენს:**

**მუხლი 1.** ,,აჭარის ავტონომიური რესპუბლიკის ნორმატიული აქტების შესახებ“ აჭარის ავტონომიური რესპუბლიკის კანონის მე-20 მუხლის შესაბამისად, ,,საჯარო ინფორმაციის პროაქტიულად გამოქვეყნების წესის, პირობებისა და საჯარო ინფორმაციის ელექტრონული ფორმით მოთხოვნის სტანდარტის დამტკიცების შესახებ“ აჭარის ავტონომიური რესპუბლიკის უმაღლესი საბჭოს 2022 წლის 16 ივნისის №54-IIს დადგენილებით (საქართველოს საკანონმდებლო მაცნეს ვებგვერდი, (www. matsne.gov.ge), 17.06.2022, სახელმწიფო სარეგისტრაციო კოდი: 020090000.31.056.016067) დამტკიცებულ „საჯარო ინფორმაციის პროაქტიულად გამოქვეყნების წესი და პირობები“ (დანართი №1) შეტანილ იქნეს შემდეგი ცვლილება:

**1. მე-4 მუხლის**

**ა) „კ“ ქვეპუნქტი ჩამოყალიბდეს შემდეგი რედაქციით:**

„კ) უმაღლესი საბჭოს რეგლამენტის მე-16 მუხლით განსაზღვრული ოლქის დელეგატის წარმომადგენლის სამსახურებრივი განთავსების ადგილის მისამართი, ელექტრონული ფოსტის მისამართი და ტელეფონის ნომერი (განახლდება ცვლილებიდან არაუგვიანეს 10 სამუშაო დღისა);“;

**ბ) „ჭ.ბ“ და „ჭ.ზ“ ქვეპუნქტები ამოღებულ იქნეს.**

**2. მე-5 მუხლის „ბ“ ქვეპუნქტი ჩამოყალიბდეს შემდეგი რედაქციით:**

„ბ) ამ წესის მე-4 მუხლის „ბ“, „გ“, „დ“, „ვ“, „მ“, „ზ.ბ“, „ს“, „ტ“, „ჭ.ა“, „ჭ.გ“, „ჭ.დ“, „ჭ.ე“, „ჭ.ვ“, „ჭ.ი“, „ჭ.ლ“, „ხ“, „ჯ“, „ჰ“, „ჰ1“, „ჰ2.ა“ და „ჰ3.ა“ ქვეპუნქტებით გათვალისწინებული ინფორმაციის – საორგანიზაციო და საქმისწარმოების დეპარტამენტი;“.

**მუხლი 2.**  ეს დადგენილება ამოქმედდეს გამოქვეყნებისთანავე.

აჭარის ავტონომიური რესპუბლიკის

უმაღლესი საბჭოს თავმჯდომარე დავით გაბაიძე

ბათუმი,

2024 წლის

№

**განმარტებითი ბარათი**

**აჭარის ავტონომიური რესპუბლიკის უმაღლესი საბჭოს დადგენილების პროექტზე – ,,საჯარო ინფორმაციის პროაქტიულად გამოქვეყნების წესის, პირობებისა და საჯარო ინფორმაციის ელექტრონული ფორმით მოთხოვნის სტანდარტის დამტკიცების შესახებ“ აჭარის ავტონომიური რესპუბლიკის უმაღლესი საბჭოს 2022 წლის 16 ივნისის №54-IIს დადგენილებაში ცვლილების შეტანის თაობაზე**

**ა) დადგენილების პროექტის მიღების მიზეზი:**

დადგენილების პროექტის მიღების მიზეზია, აჭარის ავტონომიური რესპუბლიკის უმაღლესი საბჭოს რეგლამენტში განსახორციელებელი ცვლილებები.

**ბ) დადგენილების პროექტის ძირითადი არსი:**

პროექტის შესაბამისად, საჯარო ინფორმაციის პროაქტიულად გამოქვეყნების წესის და პირობების (დანართი №1):

- მე-4 მუხლში შედის შემდეგი ცვლილებები:

1. „კ“ ქვეპუნქტი ყალიბდება ახალი რედაქციით, რომლის თანახმად, უმაღლესი საბჭოს ვებგვერდზე პროაქტიულად გამოსაქვეყნებელ საჯარო ინფორმაციას განეკუთვნება - უმაღლესი საბჭოს რეგლამენტის მე-16 მუხლით განსაზღვრული ოლქის დელეგატის წარმომადგენლის სამსახურებრივი განთავსების ადგილის მისამართი, ელექტრონული ფოსტის მისამართი და ტელეფონის ნომერი, რომელიც განახლდება ცვლილებიდან არაუგვიანეს 10 სამუშაო დღისა.

2. უმაღლესი საბჭოს რეგლამენტის მე-9 მუხლის მე-3 პუნქტში შესატანი ცვლილებებიდან ამოღებულ იქნება „ჭ.ბ“ ქვეპუნქტი - უმაღლესი საბჭოს წევრების ანგარიშების პროაქტიულად გამოქვეყნება.

„მაუწყებლობის შესახებ“ საქართველოს კანონში განხორციელებული ცვლილებებიდან გამომდინარე, რომლის თანახმად, აღარ არსებობს საზოგადოებრივი მაუწყებლის აჭარის ტელევიზიისა და რადიოს მრჩეველთა საბჭო, შესაბამისად, ამოღებულ იქნება „ჭ.ზ“ ქვეპუნქტი - საზოგადოებრივი მაუწყებლის აჭარის ტელევიზიისა და რადიოს მრჩეველთა საბჭოს ანგარიშის პროაქტიული გამოქვეყნება;

- მე-5 მუხლის „ბ“ ქვეპუნქტიდან ამოღებულ იქნება „ჭ.ბ“ და „ჭ.ზ“ ქვეპუნქტები.

**გ) იმ შედეგების საფინანსო-ეკონომიკური გაანგარიშება, რომლებსაც გამოიწვევს წარდგენილი დადგენილების პროექტის მიღება:**

დადგენილების პროექტი არ საჭიროებს საფინანსო-ეკონომიკურ გაანგარიშებას.

**დ) დადგენილების პროექტის ავტორი:**

აჭარის ავტონომიური რესპუბლიკის უმაღლესი საბჭოს წევრები - დავით გაბაიძე, ტიტე აროშიძე, ფრიდონ ფუტკარაძე, დავით ბაციკაძე.

**ე) დადგენილების პროექტის ინიციატორი:**

აჭარის ავტონომიური რესპუბლიკის უმაღლესი საბჭოს წევრები - დავით გაბაიძე, ტიტე აროშიძე, ფრიდონ ფუტკარაძე, დავით ბაციკაძე.